Publication: Magyar Közlöny
Issue: MK-2010-106 (Year: 2010, Number: 106)
Era: contemporary
Section: 2010. évi LIV. törvény
Paragraph Index: 8

3. § A Megállapodás hiteles magyar nyelvû szövege a következõ: „MEGÁLLAPODÁS a Magyar Köztársaság Kormánya és Románia Kormánya között a magyar–román államhatárt keresztezõ földgázszállító vezetékekkel, valamint villamos távvezetékekkel kapcsolatos együttmûködésrõl a Magyar Köztársaság Kormánya és Románia Kormánya (a továbbiakban: Felek), törekedve arra, hogy a Magyar Köztársaságban és Romániában fokozott figyelmet szenteljenek az energiaellátás biztonságának, egyetértve abban, hogy fejlesztik a kölcsönösen elõnyös együttmûködést a földgázszállításban és a villamosenergiaszállításban az államhatár mindkét oldalán, figyelembe véve, hogy az országos földgázszállító és villamosenergia-szállító rendszerek összekötése a Magyar Köztársaságban és Romániában az energiaellátás biztonságának növelését szolgáló stratégiai célkitûzés, törekedve arra, hogy elõsegítsék és megfelelõ körülményeket biztosítsanak az országos földgázszállító rendszerek összekötéséhez, valamint a Magyar Köztársaság, az Osztrák Köztársaság, a Bolgár Köztársaság, Románia és a Török Köztársaság között a Nabucco Projekt tárgyában létrejött, Ankarában, 2009. július 13-án aláírt Megállapodás rendelkezéseinek értelmében a Nabucco vezeték megépítéséhez, elõsegítve a két ország villamosenergia-rendszerének együttmûködését, valamint a regionális villamosenergia-piacok kialakítását és az országok közötti villamosenergia-kereskedelem fejlesztését, figyelembe véve a Magyar Köztársaság és Románia között a beruházások ösztönzésérõl és kölcsönös védelmérõl Bukarestben, 1993. szeptember 16-án aláírt Megállapodást, valamint a Magyar Köztársaság és Románia között a jövedelem- és a vagyonadók területén a kettõs adóztatás elkerülésérõl szóló, Bukarestben, 1993. szeptember 16-án aláírt Egyezményt, törekedve arra, hogy a jövõben kölcsönösen elõnyösen együttmûködjenek a szénhidrogén kutatásának és kitermelésének elõsegítése érdekében az államhatár mindkét oldalán, a következõkben állapodtak meg:

Source: https://magyarkozlony.hu/hivatalos-lapok/415c5339b983b6202f9a371cc7a94fc1522ba65a/dokumentumok/feee62d182fd554b32dc7b3bca8be8cdd4421202/letoltes